ได้เวลาเหมาะสมสำหรับร้านชาบูชาบูสุดฮิตของคนกรุงเทพที่ไม่ว่าจะไปห้างไหนแทบจะเดินชนเลย เพราะเรียกว่ามีเกือบทุกที่ตามศูนย์การค้า ยังไงชอบชาบูก็ต้องเคยมาลองและเชื่อว่าคงมีเยอะที่เป็นขาประจำของแบรนด์นี้ ส่วนผมเองเคยเป็นขาประจำแต่ห่างหายไปนานมาก วันนี้โอกาสกลับมาอีกครั้งจึงเป็นที่มา Shabu Shi Paradise Park ในวันนี้ครับ

- Shabu Shi Paradise Park ตั้งอยู่บนชั้น 3 ของศูนย์การค้า โซนร้านอาหารขึ้นมาแล้วจะเจอร้านอาหารจำนวนมากกกก หาร้านไม่อยากเพราะส่วนใหญ่แบรนด์นี้ทำเลดีทุกห้างครับ

- บรรยากาศของ Shabu Shi Paradise Park สาขานี้ผมว่าแออัดนะมันแคบๆ เล็กๆ ทึบๆ ยังไงบอกไม่ถูก อาจจะเป็นเพราะลูกค้าเยอะ วันที่ผมไปมีทัวร์นักเรียนลงโอ้โหเจี้ยวเลย จะว่าคึกคักก็ใช่ 555 ส่วนบรรยากาศอื่นๆ ก็ลักษณะคล้ายกันสำหรับแบรนด์นี้ในทุกๆ สาขา

- การบริการ Shabu Shi Paradise Park ผมว่าสาขานี้บริการดีนะ พนักงานทุกคนเต็มใจบริการ แถมพูดเพราะอะ ไม่เหมือนสาขาอื่นที่มักหน้าหงิกหน้างอ (เข้าใจว่าเหนื่อยเพราะเก็บจานเปล่าเยอะ โดนเรียกสั่งอาหารเยอะ) สั่งอะไรได้รวดเร็ว จานเปล่าเก็บไวทั้งๆ ที่ลูกค้าแน่น ปกติวางสูงแล้วสูงอีกราวกับนั่งแข่งว่าจานใครสูงกว่ากันจนกว่าจะหล่นพนักงานถึงมาเก็บ สาขานี้บริการดี รวดเร็ว ว่องไวดีครับ

- คุณภาพอาหารและราคา Shabu Shi Paradise Park อาหารดูจะสดใหม่ตลอดไม่เคยเจอของเสียของมีกลิ่นเลย เรียกว่าทานเมื่อไหร่ได้รสชาดอย่างที่นึกอยากมาแน่นอน ไลน์ ของทอดอย่างกุ้งเทมปุระ สาขานี้ไม่มีขาดตอนเดินเจอเติมตลอด เคยสาขาอื่นรอแล้วรอเล่าจนต้องขอเพราะเวลามาทีลูกค้าจะมาแย่งกันคีบเสียบุคคลิกกันไป เติมไม่ให้ขาดผมว่าดีนะอย่างน้อยมันทำให้ร้านดูน่าเข้าขึ้นเยอะ แต่สิ่งที่เปลี่ยนไปในทางที่ไม่ดีคือ "กุ้งสด" ที่ไม่แกะเปลือกให้แล้วและตัวเล็กลงอย่างเห็นได้ชัด อันนี้ค่อนข้างแปลกกับการตลาดหน่อยว่า "เพื่อ" ทำไมไม่รักษาระดับมาตรฐานไว้ (อันนี้ต้องบอกไม่สามารถทำให้ลูกค้าน้อยลงได้เลยยิ่งได้ใจ อนาคตอาจจะตัดโน่นนี่ออกอีกลดต้นทุน เพราะไงลูกค้าเหนียวแน่นอยู่ละ) อาหารแนะนำนี่ผมว่า "หมูสามชั้น" อร่อยมากกกเข้ากับน้ำจิ้มมากกก ไม่ควรพลาด ส่วนเนื้อวัวเหนียวปวดฟันผ่านๆ ไป รวมๆ แล้วคุ้มค่ากับราคา 349 net/ท่าน กับเวลาน้อยนิดสุดๆ 75 นาที ไม่แปลกใจเลยที่ส่วนใหญ่ใครที่เข้าร้านนี้ จะซัดกันแบบลืมลุคตัวเองไม่ห่วงสวยห่วงหล่อกันเลยครับ

- มุมมอง Metto ยังคงชอบเหมือนเดิมเพราะรสชาดน้ำจิ้มอร่อย เทมปุระเป็นทีเด็ดที่ทำให้ผมนึกถึงร้านนี้เสมอ อาหารมีเยอะลายตาไปหมดเหมาะมากๆ สำหรับมาตอนหิวโซเพราะสามารถหยิบทานของว่างได้ระหว่างรอน้ำซุปเดือด สาขามีเยอะรสชาดเหมือนกันใกล้ที่ไหนไปที่นั่น ที่วันนี้แวะมาสาเหตุนึงที่ตัดสินใจเข้าเพราะหน้าร้านติดราคาพิเศษ 299 เฉพาะสาขาพาราไดซ์เท่านั้นซึ่งเป็นวันสุดท้ายของโปรโมชั่นนี้พอดี ถือว่าอิ่มบนความโชคดีเล็กๆ ครับ

สำหรับวันนี้จบการรายงานเท่านี้ครับ สวัสดีครับ